Alligevel har regeringen højst overraskende ladet sig presse af Færøerne til i EU at stemme blankt til et forslag om at beskytte bæredygtigt fiskeri og indføre sanktioner mod rovfiskeri. Og det er et kæmpesvigt af nationale interesser, bæredygtigt fiskeri, danske fiskere og fiskeindustrien, pointerer Konservatives EU- og fiskeriordfører Lene Espersen. - Netop Færøernes overfiskeri af makrelkvoten betyder, at danske virksomheder og fiskere nu mister bæredygtighedscertifikatet. Efter at danske makrelfiskere sammen med resten af EU og Norge i årevis har fulgt den biologiske rådgivning og sikret en sund makrelbestand, forsøger Færøerne nu at skumme fløden af andres arbejde. Jeg er bestyrtet over, at et fartøj som Lafayette - en ombygget olietanker på 240 meter med 600 kinesere om bord bruges til at tømme havet for makrel. Det er utroligt bittert, at prisen for overfiskeriet betales af danske fiskere og fiskeindustri, der mister deres bæredygtihedscertifikat og dermed mulighed for at få en god pris, siger Lene Espersen. Det Konservative Folkeparti har i den nu flerårig verserende makrelsag haft forståelse for, at hensynet til rigsfællesskabet vægtes ind, understreger hun. Skiftende regeringen har forsøgt dialog med Færøerne. Men det er drevent hensyn til Færøerne på den måde at svigte danske interesser, så særligt dansk fiskeri og fiskeindustrien kommer til at betale prisen. - Det er helt urimeligt at give Danmark og dansk fiskeri et blakket ry i forhold til resten af Europa ved at stille DK passivt i forhold til at sikre bæredygtig fiskeri. Og endnu en gang betyder regeringens politik tabte danske arbejdsplader. I forvejen rammer Nox-afgiften Aalborg Portland og fiskeindustrien, mens sukkerafgiften marmeladeproduktionen rammer i Tårs og Vrå. Og nu går dårlig ledelse i den konkrete sag og manglende forsvar for danske interesser ud over Sæby Makrelindustri, siger Lene Espersen.

Referat:
Danske fiskere og virksomheder mister deres bæredygtighedscertifikat på grund af færøsk overfiskeri af makrel.